
	Nacrt prijedloga Izmjena Pravilnika o provedbi postupaka jednostavne nabave roba, radova i usluga

	Stvaratelj dokumenta, tijelo koje provodi savjetovanje
	Općina Oriovac

	Svrha dokumenta
	Ovim dokumentom predlaže se donošenje Izmjena Pravilnika o provedbi postupaka jednostavne nabave roba, radova i usluga (u daljnjem tekstu: Izmjene) radi dodatnog usklađenja pojedinih odredbi s odredbama Zakona o javnoj nabavi („Narodne novine“ broj 120/16, 114/22 i 48/26) te njihova jasnijeg i preciznijeg uređenja. Predloženim Izmjenama dodatno se uređuju provedba žurne ili neodgodive nabave putem modula jednostavne nabave EOJN RH, pravna zaštita u vezi s prigovorom te izmjene ugovora o jednostavnoj nabavi tijekom njegova trajanja.

	Datum dokumenta
	17. rujna 2026. godine



Opis teme, prijedloga ili problema o kojemu se provodi savjetovanje
Savjetovanje se provodi o Nacrtu prijedloga Izmjena Pravilnika o provedbi postupaka jednostavne nabave roba, radova i usluga. Predloženim Izmjenama dodatno se uređuju članci 11., 26. i 30. Pravilnika, i to u dijelu provedbe žurne ili neodgodive nabave putem modula jednostavne nabave EOJN RH, pravne zaštite u postupku jednostavne nabave te izmjena ugovora o jednostavnoj nabavi tijekom njegova trajanja.

Svrha savjetovanja i cilj koji bi se prijedlogom želio postići
Cilj savjetovanja jest upoznati zainteresiranu javnost s predloženim Izmjenama Pravilnika te prikupiti mišljenja, primjedbe i prijedloge zainteresirane javnosti prije njihova donošenja na Općinskom vijeću Općine Oriovac.

Metoda savjetovanja
Savjetovanje se provodi javnom objavom Nacrta prijedloga Izmjena Pravilnika na službenoj internetskoj stranici Općine Oriovac, uz obrazac za sudjelovanje u savjetovanju.

Rok zaprimanja odgovora i način na koji će biti pružena povratna informacija
[bookmark: _GoBack]Savjetovanje je otvoreno do 27. rujna 2026. godine. Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na službenoj internetskoj stranici Općine Oriovac kao prilog savjetovanju.

Dodatni upiti
Za sve dodatne upite sudionici savjetovanja mogu se obratiti pismeno na adresu Općine Oriovac, Trg hrvatskog preporoda 1, 35250 Oriovac, ili elektroničkom poštom na adresu: opcinaoriovac@gmail.com.

Zahtjev onima koji sudjeluju u savjetovanju
Molimo sudionike u savjetovanju da navedu svoje ime i prezime, u čije ime daju mišljenje odnosno koga predstavljaju te jesu li koga posebno dodatno konzultirali. Sukladno propisima o zaštiti osobnih podataka, navedeni podaci bit će javno objavljeni samo uz privolu sudionika.

Dostupnost odgovora
Odgovori će biti objavljeni u Izvješću o provedenom savjetovanju na službenoj internetskoj stranici Općine Oriovac, osim ako je sudionik zatražio povjerljivost podataka.

Povratna informacija o savjetovanju
Pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti.

